《送张无梦归天台》
宋代·陈越

紫籍仙阶贵，丹丘隐路深。
五图传秘诀，三祝契尧心。
瓢饮和琼蕊，楼居接桂阴。
宸歌旌有道，垂象贲中林。

作者简介：（973—1012）宋开封尉氏人，字损之。少好学，善属文，尤精史。真宗咸平中举贤良科。累迁著作佐郎、直史馆，预修《册府元龟》。官至左正言。性耿概任气，家贫而不以屑意，以嗜酒得疾卒。